Diari Oficial de la Generalitat Valenciana


Sumari del DOGV 4785, del 29-06-2004 (2004/6483)

RESOLUCIÓ de 31 de maig de 2004, de la Direcció General d'Indústria i Investigació Aplicada de la Conselleria d'Indústria, Comerç i Turisme, per la qual es modifica el termini del calendari de l'annex II, establit en la Resolució de 26 de gener de 2004 d'este mateix òrgan, relatiu a la presentació de les sol·licituds d'admissió als exàmens de la convocatòria 2 de l'any en curs per a l'obtenció del carnet professional d'operador de grua mòbil autopropulsada en les categories A i B.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4785

Data del DOGV
:   29-06-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/6483


Data del document
:   31-05-2004

Organisme emissor
:   Conselleria d'Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * manipulació
    * examen
    * ensenyament professional
    * material d'elevació

RESOLUCIÓ de 31 de maig de 2004, de la Direcció General d'Indústria i Investigació Aplicada de la Conselleria d'Indústria, Comerç i Turisme, per la qual es modifica el termini del calendari de l'annex II, establit en la Resolució de 26 de gener de 2004 d'este mateix òrgan, relatiu a la presentació de les sol·licituds d'admissió als exàmens de la convocatòria 2 de l'any en curs per a l'obtenció del carnet professional d'operador de grua mòbil autopropulsada en les categories A i B. [2004/S6483]
  
La Resolució de 26 de gener de 2004 de la Direcció General d'Indústria i Investigació Aplicada de la Conselleria d'Indústria, Comerç i Turisme (DOGV núm. 4.693, de 17 de febrer i correcció d'errades, DOGV núm. 4.699, de 25 de febrer) ha establit per a 2004 el calendari de presentació de les sol·licituds de participació en els exàmens teoricopràctics destinats a l'obtenció de diferents carnets de professional autoritzat previstos en l'àmbit de la seguretat industrial, entre els quals es troba el d'operador de grua mòbil autopropulsada en les seues dues categories, A i B.
  
Com s'advertix en el preàmbul de l'esmentada resolució, entre les seues novetats es troba que per primera vegada enguany es convoquen les proves que conduïxen a l'adquisició de l'esmentat carnet professional, sent un dels requisits per a l'admissió als dits exàmens, d'acord amb el que s'ha estipulat en el punt segon de la Resolució de 7 d'octubre de 2003 d'esta Direcció General (DOGV núm. 4.610, de 17 d'octubre), haver superat un curs teoricopràctic d'una duració mínima de 300 hores, per a la categoria A, i de 450 hores, per a la categoria B, sense perjudici de la possible reducció horària prevista en la Disposició Transitòria Única d'esta norma, per exempció del mòdul pràctic del curs, per als qui acrediten, en els termes que l'esmentada disposició marca, certa experiència professional en el maneig d'este tipus de màquines.
  
La significativa demanda d'este tipus de professionals autoritzats en el mercat laboral com a conseqüència, no sols de l'apuntada nova exigència reguladora, sinó també de l'important desenrotllament de certs sectors, com el de la construcció, que precisen el servici d'este tipus de grues, juntament a la notable duració de la formació que han de rebre els aspirants a l'esmentat títol habilitador per al muntatge i operació d'estes, i més tenint en compte les possibilitats d'assistència i l'esforç necessari per part dels treballadors en actiu del sector amb experiència demostrada que han pogut acollir-se a l'assenyalada disposició transitòria única, i també el reduït nombre de centres ubicats a la Comunitat Valenciana que en l'actualitat estan autoritzats per a impartir estos cursos, aconsellen retardar el període de presentació de les sol·licituds per a participar en els exàmens previstos per a la segona convocatòria ordinària d'enguany, a fi d'augmentar el nombre de persones que han pogut aprovar tal formació, i per tant, la quantitat d'admesos a la realització de les proves convocades pels Serveis Territorials d'Indústria de cada província per a l'obtenció d'estos carnets, permetent així una menor demora en el compliment d'esta obligació per part dels sectors implicats, i sense menyscabament de la qüestió fonamental, açò és, la garantia de l'adequada capacitat tècnica per part dels que obtenen dites autoritzacions.
  
Atés el que s'ha exposat, esta Direcció General d'Indústria i Investigació Aplicada, en virtut de les facultats atorgades per la disposició final primera d'Orde de 23 d'abril de 1997, de la Conselleria d'Ocupació, Indústria i Comerç, per la qual s'actualitza el procediment per a l'obtenció del carnet professional que autoritza la instal·lació, manteniment i altres activitats en matèria de seguretat industrial, en l'àmbit de la Comunitat Valenciana (DOGV núm. 2.985, de 6 de maig de 1997) i el Decret 117/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria d'Indústria, Comerç i Turisme (DOGV núm. 4.543, de 14 de juliol de 2003), resol:
  
Únic
  
Modificar, exclusivament per a l'especialitat d'operador de grua mòbil autopropulsada en les seues dues categories, A i B, el termini de l'1 a l'11 de setembre de 2004 de la convocatòria 2 de l'any 2004 establit en l'annex II de la Resolució de 26 de gener de 2004, per la qual s'establixen les bases de les convocatòries ordinàries dels exàmens teoricopràctics als que es referix el capítol V de l'Orde de 23 d'abril de 1997 de la Conselleria d'Ocupació, Indústria i Comerç i s'aprova el calendari de sol·licituds per a l'admissió a les esmentades proves per a l'any 2004 (DOGV núm. 4.693, de 17 de febrer i correcció d'errades, DOGV núm. 4.699, de 25 de febrer), per a presentar les sol·licituds que permeten participar en els exàmens teoricopràctics per a l'obtenció del carnet professional de l'esmentada especialitat, pel termini definit entre els dies 2 al 12 de novembre de 2004, ambdós inclosos, tot fent constar expressament que continuaran sent d'aplicació per a les sol·licituds que es presenten en este període les bases assenyalades en l'Annex I de l'esmentada Resolució.
  
La present resolució no és definitiva en via administrativa i contra ella podrà interposar-se recurs d'alçada davant del Secretari Autonòmic d'Indústria i Comerç en el termini d'un mes, comptat des de l'endemà de la seua notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.